MINTตั้งบ.ย่อยเข้าซื้อหุ้นCorbin&King Group ต่อยอดธุรกิจร้านอาหาร-โรงแรม มูลค่า2.55พันลบ.
MINT ตั้งบ.ย่อย Minor C&K Limited พร้อมเข้าซื้อหุ้น ”Corbin & King Group” หวังต่อยอดธุรกิจร้านอาหาร-โรงแรม มูลค่า 2.55 พันลบ. โดยมีแหล่งเงินลงทุนจากเงินหมุนเวียนภายในบริษัทและเงินกู้ยืม
19 ธ.ค. 2560

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT เปิดเผยว่า บริษัท เอ็มไอ สแควร์ จำกัด ซึ่งเป็นบริษัทย่อย ได้จัดตั้งบริษัทใหม่ภายใต้ชื่อ Minor C&amp;K Limited โดยถือหุ้น 74% ร่วมกับ นายเจเรมี่ ริชาร์ด บรูซ คิง, นายคริสโตเฟอร์ จอห์น คอร์บิน และอื่นๆ ถือหุ้นรวม 26% โดยการตั้งบริษัทใหม่ดังกล่าวเพื่อเข้าลงทุนใน Corbin &amp; King Group
ทั้งนี้ Minor C&amp;K Limited เข้าถือหุ้นในบริษัท Corbin &amp; King Holdings Limited และบริษัท Corbin &amp; King Hotel Group Limited ในสัดส่วน 100% ซึ่งประกอบกิจการร้านอาหารและธุรกิจบริหารโรงแรม โดยเป็นการซื้อจากกลุ่มกราไฟท์ แคปปิตอล, นายเจเรมี่ ริชาร์ด บรูซ คิง และผู้ถือหุ้นเดิมอื่นๆ มีมูลค่าเงินลงทุน 58 ล้านปอนด์ หรือเทียบเท่า 2,547 ล้านบาท ซึ่งแหล่งเงินลงทุนจะมาจากเงินหมุนเวียนภายในบริษัทและเงินกู้ยืม